Duitse LP bekyk plaasmoorde ná gesprek met Steve | Netwerk24
Duitse LP bekyk plaasmoorde ná gesprek met Steve
Deur Christiaan du Plessis 31 Augustus 2018 09:50
'n Parlementslid van die amptelike Duitse opposisieparty het Vrydagoggend onderneem om die kwessie van plaasmoorde in Suid-Afrika in sy tuisland te belig.
Petr Bystron van die Alternative für Deutschland-party (AfG) sê sy party sal sorg dat dié kwessie in die Duitse parlement aangehoor word.
Dít kom nadat Bystron Vrydagoggend met die Afrikaner-aktivis Steve Hofmeyr en ander belanghebbendes in Centurion koffie gedrink het.
"Ons is vir 'n paar dae in Suid-Afrika om met verskeie rolspelers oor plaasmoorde en grontonteiening te praat. Steve is 'n groot stem in die debat," het Bystron gesê.
Hofmeyr het gesê hy het Bystron ontmoet om bewusmaking in die buiteland oor plaasmoorde te kweek.
"In Europa is daar 'n tendens dat behoudende partye meer steun werf en ons wil vriende maak met mense wat soos ons dink."